Melissa Stockwell

Melissa Stockwell (født 23. april 1980 i Grand Haven i Michigan) er en amerikansk paralympisk OL-svømmer og tidligere militæroffiser. 

Stockwell var den første kvinnelige amerikanske soldaten som mistet et lem under Irak-krigen. Hun mistet sitt venstre ben da en veibombe eksploderte under en amerikansk militærkolonne i hovedstaden Bagdad.Carepages.com – Melissa - Amputee  For sin tjeneste i Irak-krigen ble Stockwell tildelt Bronze Star og Purple Heart. Stockwell ble også den første Irak-veteranen som ble valgt til å delta under de paralympiske leker. Hun deltok i tre svømmekonkurranser, henholdsvis 100 meter butterfly, 100 meter fri og 400 meter fri, under Paralympiske sommerleker 2008. Hun havnet på sjette-, femte- og fjerdeplass i sine heat. Stockwell var også det amerikanske lagets flaggbærer under avslutningsseremonien. Stockwell er også trener og en av grunnleggerne av Dare2Tri, en Chicago-basert triatlonklubb for utøvere med forskjellige funksjonshemninger.Triathlon.org – Profil: Melissa Stockwell

 Referanser 

Kategori:Offiserer i U.S. Army
Kategori:Svømmere fra USA
Kategori:Triatleter fra USA
Kategori:Personer fra krigen i Irak
Kategori:Deltakere for USA under Paralympiske sommerleker 2008
Kategori:Bronze Star
Kategori:Personer fra Ottawa County i Michigan